****

**Ξεκίνησαν οι εγγραφές στο 2ο Διαδικτυακό Συμπόσιο ΠΦΣ – ΙΔΕΕΑΦ**

Ο **Πανελλήνιος Φαρμακευτικός Σύλλογος** (ΠΦΣ) και το **Ινστιτούτο Διά Βίου Εκπαίδευσης & Επαγγελματικής Ανάπτυξης Φαρμακοποιών** (ΙΔΕΕΑΦ) διοργανώνουν το 2ο Συμπόσιο Φαρμακοποιών με θέμα «Καλλυντικά στο Φαρμακείο, ο επικουρικός ρόλος τους στην αποτελεσματική θεραπεία», την **Τετάρτη 16 Ιουνίου 2021**, από τις **17:30 έως τις 20:30**.

Πρόκειται για μια προσπάθεια διερεύνησης, με βάση τα επιστημονικά δεδομένα, του ρόλου των καλλυντικών προϊόντων επικουρικά σε θεραπείες για την αντιμετώπιση μιας σειράς προβλημάτων του δέρματος **και απευθύνεται σε όλους τους φαρμακοποιούς της Ελλάδας**.

Το πρόγραμμα του συμποσίου τελεί **υπό την επιστημονική ευθύνη** της καθηγήτριας στο Τμήμα Φαρμακευτικής του Πανεπιστημίου Πατρών, κυρίας **Σοφίας Χατζηαντωνίου**, Προέδρου της Ελληνικής Εταιρείας Κοσμητολογίας.

Στην έναρξη του συμποσίου, χαιρετισμό θα απευθύνουν ο πρόεδρος του ΠΦΣ κ. **Απόστολος Βαλτάς**, και ο πρόεδρος του ΙΔΕΕΑΦ & γενικός γραμματέας του ΠΦΣ κ. **Σεραφείμ Ζήκας**, ενώ την **εισαγωγική ομιλία** θα κάνει η κα **Σοφία Χατζηαντωνίου**

Αναλυτικότερα, το πρόγραμμα περιλαμβάνει:

* «Ακτινική δερματίτιδα»

**Δημήτριος Καρδαμάκης**, καθηγητής Ακτινοθεραπευτικής Ογκολογίας Ιατρικού Τμήματος, κοσμήτορας Σχολής Επιστημών Υγείας, Πανεπιστημίου Πατρών

* «Σμηγματορροϊκή δερματίτιδα»

**Ευστάθιος Ράλλης**, δερματολόγος-αφροδισιολόγος, επίκουρος καθηγητής Τομέα Αισθητικής και Κοσμητολογίας του Τμήματος Βιοϊατρικών Επιστημών του Πανεπιστημίου Δυτικής Αττικής

* «Ο ρόλος των δερμοκαλλυντικών στην θεραπεία της ακμής»

**Μαριάννα Καραμάνου**, δερματολόγος-αφροδισιολόγος, καθηγήτρια Ιατρικής Σχολής ΕΚΠΑ, μέλος Δ.Σ. της Ελληνικής Εταιρείας Κοσμητολογίας

* «H επίδραση της χρήσης καλλυντικών στην ψυχική/συναισθηματική υγεία»

**Γεωργία Κωνσταντοπούλου**, κλινική ψυχολόγος-γνωσιακή συμπεριφορική ψυχοθεραπεύτρια, Τμήμα Επιστημών της Εκπαίδευσης & Κοινωνικής Εργασίας (ΕΔΙΠ), Ειδικό Γραφείο Παροχής Συμβουλευτικών Υπηρεσιών Υγείας του Πανεπιστημίου Πατρών

* «Η πρόταση του Φαρμακοποιού στις πιο κοινές δερματοπάθειες»

**Ελίζα Σκουτέλη**, φαρμακοποιός ΜΒΑ, ταμίας Δ.Σ. της Ελληνικής Εταιρείας Κοσμητολογίας

Για να παρακολουθήσετε τις εργασίες του Συμποσίου, μπορείτε να κάνετε την **εγγραφή σας** στο [**www.ideeaf.gr/**](http://www.ideeaf.gr/)**kallintika**

Όσοι φαρμακοποιοί παρακολουθήσουν, κατ’ ελάχιστο, το 60% των εργασιών του Συμποσίου, θα λάβουν ηλεκτρονικά στο email τους Βεβαίωση Παρακολούθησης και **3 μόρια συνεχιζόμενης εκπαίδευσης φαρμακοποιών** από το ΙΔΕΕΑΦ.

Χρυσοί χορηγοί: **Bepanthol, Intermed, La Roche Posay, Uni-Pharma, Uriage**

Χορηγοί: **Bioderma, Frezyderm**

Την τεχνική υποστήριξη του Συμποσίου έχει αναλάβει η εταιρεία GOODNEWS.